Церера
Церера е древноримска богиня на плодородието и на Подземния свят, както и на майчинството и брака.

Отъждествява се с Деметра  от гръцката митология и легендите за тях са сходни. Церера е дъщеря на Сатурн и Опс (у гърците съответстващи на Кронос и Рея), родители освен на нея, също и на Юпитер (Зевс) и другите по-основни богове-олимпийци.

Майка е на Прозерпина, отъждествявана с древногръцката богиня Персефона/Кора, царица на Подземния свят, след отвличането й от Хадес (в римската митология - от Плутон). Във връзка със скръбта й по нея, за свещено цвете на Церера се смята макът - символ на съня и на смъртта.

Римски богини